ET Euroopa Liidu Teataja L 292/19

KOMISJONI RAKENDUSOTSUS,

31. oktoober 2013,

liikmesriikide aastaste saastekvootide kohanduste kohta ajavahemikuks 2013–2020 vastavalt Euroopa Parlamendi ja nõukogu otsusele nr 406/2009/EÜ

(2013/634/EL)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 23. aprilli 2009. aasta otsust nr 406/2009/EÜ, milles käsitletakse liikmesriikide jõupingutusi kasvuhoonegaaside heitkoguste vähendamiseks, et täita ühenduse kohustust vähendada kasvuhoonegaaside heitkoguseid aastaks 2020, (1) eriti selle artiklit 10,

ning arvestades järgmist:

(1) Otsuse nr 406/2009/EÜ artikli 10 rakendamiseks tuleks liikmesriikide aastaseid saastekvoote ajavahemikuks 2013–2020, mis on kindlaks määratud komisjoni otsuse 2013/162/EL (2) kohaselt, kohandada vastavalt järgmiste saastekvootide kogusele: — saastekvoodid, mis eraldatakse käitiste jaoks, mis tegelevad Euroopa Parlamendi ja nõukogu direktiivi 2003/87/EÜ (3) I lisas loetletud tegevusaladega ning mis on kaasatud liidu heitkogustega kauplemise süsteemi 2013. aastal või pärast seda, — saastekvoodid, mis on eraldatud vastavalt komisjoni otsustele, millega kiidetakse heaks täiendavate tegevusalade ja gaaside ühepoolne lisamine heitkogustega kauplemise süsteemi teatavate liikmesriikide poolt direktiivi 2003/87/EÜ artikli 24 lõike 1 alusel ajavahemikul 2008–2012, ja — saastekvoodid, mis vastavad ELi heitkogustega kauplemise süsteemist direktiivi 2003/87/EÜ artikli 27 alusel alates 2013. aastast välja jäetud käitistele, nende väljajätmise aja jooksul.

(2) Iga liikmesriigi aastase saastekvoodi kohandamise arvutamisel võeti arvesse andmeid, mis liikmesriigid on esitanud vastavalt direktiivi 2003/87/EÜ artikli 9a lõikele 2 ning mis sisalduvad komisjoni otsustes K(2011) 3798, K(2008) 7867, K(2009) 3032, K(2009) 9849 ja C(2012) 497, millega kiideti heaks täiendavate kasvuhoonegaaside ja tegevusalade ühepoolne lisamine Itaalia, Madalmaade, Austria, Läti ja Ühendkuningriigi poolt direktiivi 2003/87/EÜ artikli 24 alusel, ning samuti võeti arvesse Saksamaa, Ühendkuningriigi, Prantsusmaa, Hispaania, Horvaatia, Sloveenia ja Itaalia väikeste heitkogustega käitiste väljaarvamist ELi heitkogustega kauplemise süsteemist direktiivi 2003/87/EÜ artikli 27 kohaselt; komisjon on kõnealuseid andmeid kohandanud lineaarse teguriga 1,74 %.

(3) Otsuse nr 406/2009/EÜ artikli 7 kohaldamisel oluline kogus tuleks arvutada otsuses 2013/162/EL sätestatud aastaste saastekvootide ja käesolevas otsustes sätestatud kohandamiste vahena. Kui kohandus on negatiivne, tuleks asjaomase koguse arvutamisel suurendada otsuses 2013/162/EL sätestatud aastaseid saastekvoote käesolevas otsuses sätestatud kohandamiste võrra.

(4) Aastaste saastekvootide määramise ja kohandamise ja igal aastal aruandluses esitatud kasvuhoonegaaside heitkoguste vahelise kooskõla tagamiseks tuleks liikmesriikide aastaste saastekvootide arvutamisel kasutada ka globaalse soojenemise potentsiaali väärtusi, mis on esitatud valitsustevahelise kliimamuutuste rühma neljandas hindamisaruandes, mis võeti vastu ÜRO kliimamuutuste raamkonventsiooni osaliste konverentsi otsusega 15/CP.17. Nii arvutatud aastaste saastekvootide kohandusi tuleks kohaldada alates esimesest aastast, mil vastavalt Euroopa Parlamendi ja nõukogu määruse (EL) nr 525/2013 (4) artikli 7 lõike 6 punktile b muutub kohustuslikuks kasvuhoonegaaside inventuuriandmeid käsitlev aruandlus, milles kasutatakse neid uusi globaalse soojenemise potentsiaali väärtusi.

(5) Otsuse nr 406/2009/EÜ õigeaegse rakendamise tagamiseks ning õiguskindluse loomiseks liikmesriikide kohandatud aastaste saastekvootide ning otsuse nr 406/2009/EÜ artikli 7 kohaldamiseks olulise koguse suhtes peaks käesolev otsus jõustuma kolmandal päeval pärast selle avaldamist Euroopa Liidu Teatajas,

ON VASTU VÕTNUD KÄESOLEVA OTSUSE:

Artikkel 1

Iga liikmesriigi aastase saastekvoodi kohandused aastateks 2013–2020 on esitatud I lisas.

Artikkel 2

Kui määruse (EL) nr 525/2013 artikli 7 lõike 6 punkti b kohaselt vastu võetud õigusaktis on sätestatud, et liikmesriigid peavad esitama kasvuhoonegaaside heitkoguste inventuuriandmed, mille kindlaksmääramisel on kasutatud globaalse soojenemise potentsiaali väärtusi, mis on esitatud valitsustevahelise kliimamuutuste rühma (IPCC) neljandas hindamisaruandes, mis on vastu võetud Ühinenud Rahvaste Organisatsiooni kliimamuutuste raamkonventsiooni osaliste konverentsil otsusega 15/CP.17, kohaldatakse II lisas sätestatud aastaseid saastekvoote alates esimesest aastast, mil muutub kohustuslikuks selline kasvuhoonegaaside heitkoguste andmekogusid käsitlev aruandlus. Käesoleva artikli kohaldamise korral ei kohaldata artiklit 1.

Artikkel 3

Käesolev otsus jõustub kolmandal päeval pärast selle avaldamist Euroopa Liidu Teatajas.

Brüssel, 31. oktoober 2013 Komisjoni nimel president José Manuel BARROSO

(1) ELT L 140, 5.6.2009, lk 136.

(2) Komisjoni otsus 2013/162/EL, 26. märts 2013, milles määratakse kindlaks liikmesriikide aastased saastekvoodid ajavahemikuks 2013–2020 vastavalt Euroopa Parlamendi ja nõukogu otsusele nr 406/2009/EÜ (ELT L 90, 28.3.2013, lk 106).

(3) Euroopa Parlamendi ja nõukogu direktiiv 2003/87/EÜ, 13. oktoober 2003, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32).

(4) Euroopa Parlamendi ja nõukogu määrus (EL) nr 525/2013, 21. mai 2013, kasvuhoonegaaside heite seire- ja aruandlusmehhanismi ning kliimamuutusi käsitleva muu olulise siseriikliku ja liidu teabe esitamise kohta ning otsuse nr 280/2004/EÜ kehtetuks tunnistamise kohta (ELT L 165, 18.6.2013, lk 13).

I LISA Liikmesriikide aastaste saastekvootide kohandused aastateks 2013–2020, mille arvutamisel on kasutatud valitsustevahelise kliimamuutuste rühma (IPCC) teises hindamisaruandes esitatud globaalse soojenemise potentsiaali väärtusi Liikmesriik Aastaste saastekvootide kohandused (väljendatuna süsinikdioksiid-ekvivalendina tonnides) 2013 2014 2015 2016 2017 2018 2019 2020 Belgia 4 048 929 3 974 598 3 900 267 3 825 935 3 751 604 3 677 272 3 602 941 3 528 609 Bulgaaria 1 750 024 1 717 896 1 685 769 1 653 641 1 621 514 1 589 387 1 557 259 1 525 132 Tšehhi 3 000 270 2 945 190 2 890 110 2 835 031 2 779 951 2 724 871 2 669 791 2 614 711 Taani 0 0 0 0 0 0 0 0 Saksamaa 23 249 263 22 822 446 22 395 629 21 968 812 21 541 996 21 115 178 20 688 361 20 261 544 Eesti 0 0 0 0 0 0 0 0 Iirimaa 334 322 328 184 322 047 315 909 309 772 303 634 297 496 291 359 Kreeka 2 057 904 2 020 124 1 982 344 1 944 565 1 906 785 1 869 006 1 831 226 1 793 446 Hispaania 7 980 597 7 834 086 7 687 576 7 541 066 7 394 555 7 248 046 7 101 536 6 955 025 Prantsusmaa 14 867 520 14 594 578 14 321 636 14 048 693 13 775 751 13 502 808 13 229 866 12 956 923 Horvaatia 1 605 875 1 576 394 1 546 913 1 517 431 1 487 951 1 458 469 1 428 988 1 399 507 Itaalia 9 607 019 9 430 650 9 254 282 9 077 913 8 901 544 8 725 175 8 548 807 8 372 440 Küpros 0 0 0 0 0 0 0 0 Läti 19 186 18 834 18 482 18 130 17 778 17 426 17 072 16 720 Leedu 4 297 664 4 218 766 4 139 868 4 060 971 3 982 073 3 903 175 3 824 277 3 745 379 Luksemburg 275 161 270 110 265 058 260 007 254 955 249 904 244 852 239 801 Ungari 413 285 405 698 398 111 390 524 382 936 375 349 367 762 360 175 Malta 0 0 0 0 0 0 0 0 Madalmaad 2 176 364 2 136 410 2 096 456 2 056 502 2 016 548 1 976 592 1 936 638 1 896 684 Austria 2 026 990 1 989 778 1 952 566 1 915 354 1 878 142 1 840 930 1 803 718 1 766 505 Poola 11 073 941 10 870 642 10 667 343 10 464 045 10 260 746 10 057 447 9 854 148 9 650 850 Portugal 563 543 553 197 542 852 532 506 522 160 511 815 501 469 491 123 Rumeenia 7 501 529 7 363 813 7 226 098 7 088 383 6 950 667 6 812 952 6 675 237 6 537 521 Sloveenia –46 842 –45 983 –45 122 –44 262 –43 403 –42 543 –41 683 –40 822 Slovakkia 2 181 413 2 141 366 2 101 319 2 061 272 2 021 225 1 981 178 1 941 131 1 901 084 Soome 1 769 997 1 737 503 1 705 009 1 672 515 1 640 021 1 607 527 1 575 032 1 542 538 Rootsi 1 703 979 1 672 697 1 641 415 1 610 133 1 578 851 1 547 568 1 516 286 1 485 004 Ühendkuningriik 238 691 234 309 229 926 225 545 221 163 216 781 212 398 208 017